da da en da da da da da da da da da en en en da da da da da da da da da da da da da da da da da da da da da da da da da da nl da da da da da nl da da da en da en da da da nb tr da nn en en nb
Spændende bog om forandring. Lars-Christian Brask rykker.
Allan Ohms Input i samfundsdebatten.
Mere om mig – hvem skriver bloggen
Brask og vilje til forandring – ny bog fra Lars-Christian Brask
Skrevet af: Allan Ohms den 30. januar 2016 i Bøger & foredrag, Debat, politik & samfund 1 kommentar 1,911 visninger 0
Vilje til forandring. Lars-Christian Brask har skrevet endnu en bog. En interessant bog, hvor forfatteren har åbnet sit sind og sine sanser for samtale og påvirkning fra 11 spændende mennesker. Læs den og bliv inspireret.
Brask er en konservativ Venstre-mand, men han kan ikke styre sin nysgerrighed. Jeg ved ikke om det er for at plage sig selv, men der er valgt samtalepartnere, som ikke stikker
op for bollemælk. Bogen er skrevet ud fra samtale med disse mennesker og indeholder forfatterens refleksioner over det han med et dejligt ord kalder en ”dannelsesrejse”.
Brask: Walk te talk
Og det spændende er, at Brask lader sig påvirke. Walk te talk. Han er ikke den samme person efter gennemførelsen af de elleve samtale. Det konstaterer han flere steder, herunder i en sammenfatning med ti kloge punkter. Dem skal jeg ikke afsløre her, kun vil jeg nævne tre:
– Lad os samles og gøre Danmark til en grøn supermagt med et 100% økologisk landbrug
– Lad os invitere folk uden for arbejdsmarkedet indenfor. Alle kan være til gavn i større eller mindre grad, og det potentiale skal udnyttes.
– Lad os finde styrkerne i og undgå at klientgøre flygtninge og andre mennesker i sårbare situationer. Lad os alle aktivt hjælpe med integrationen. Spørg dig selv: hvornår har jeg sidst hjulpet en fremmed?
De elleve personer er – nævnt i bogens rækkefølge – meteorolog Jesper Theilgaard, politisk leder Uffe Elbæk, økologisk landmand Lone Vitus, festivaldirektør Henrik Rasmussen, kok og iværksætter Søren Ejlersen, TV-vært Christine Feldthaus, virksomhedsejer Lars Kolind, businesstænker Soulaima Gourani, kommunikationsdirektør Christian Have, innovatør Pernille Aalund og serieiværksætter Martin Thorborg.
Brask tager i hans elskede blå jakkesæt rundt i Danmark og møder disse spændende mennesker. Det sker, sådan fornemmes det klart, helt uden filter. OK måske et ”det forstår jeg nok ikke”-filter før mødet, men fra mødet, under mødet og efter får vi forfatteren refleksioner, som i alle tilfælde afslører, at mødet har ført til ny viden og til et ændret billede af verden. En klog perspektivering, som får lov til at blive taget ind. Det kan vi alle lære af. Både ved at læse med, og også ved at beslutte os for at følge vejen.
Det er vel uden mening at forsøge på at vurdere hvem der har gjort størst indtryk på Brask. Men det er ikke for meget at sige, at Jesper Theilgaards bekymring omkring de globale klimaudfordringer har gjort et meget betydeligt indtryk.
Titlen – Vilje til forandring – virker velovervejet. Som motoren i dette bogprojekt. ”Lad mig nu undersøge det her med nysgerrighed” har erhvervsmanden Lars-Christian Brask tænkt. Og han har så lavet køreplanen for lærende samtaler med kloge mennesker, der i intet tilfælde er en klon af ham selv. For flertallet af de udvalgte nok tværtimod. Det er garanteret sket i erkendelsen af, at energi opstår i spændingsfeltet mellem modsatrettede synspunkter. Når der udveksles syn på store udfordringer, når de debatterende smitter hinandens nysgerrighed og når der lyttes, da kan ny musik opstå. Og det er sket i alle interviewsituationerne.
De mange forskellige indtryk er med til at gøre bogen levende. Vi får ikke kun én forfatters refleksion, men fingeraftryk fra 11 andre.
Det giver ingen mening at forsøge at referere de 11 samtaler, men jeg har valgt et enkelt citat fra hver enkelt (i den rækkefølge jeg nævnte foran):
”Det vigtigste er at indse, at vi fortsat har handlemuligheder”. Jesper Theilgaard om globale klimaudfordringer.
”Vi skal ikke være det bedste la d i, men FOR verden, og vi skal ikke producere mere, men bedre. Vi skal først og fremmest altid gøres os umage. Uanset om vi er forskere eller gør rent, så skal arbejdet altid gøres ordentligt”. Uffe Elbæk.
”Vi sætter så meget over styr med den måde, vi mishandler vores dyr og jord. Jeg er sikker på, at lodden nok skal overleve – den bliver ved med at være der og sejler videre i universet – MEN vi mennesker får ikke nødvendigvis lov til at blive her på nogle særligt gode vilkår, hvis vi fortsætter som nu”. Lone Vitus (kaldet Lone Landmand).
”Danmark oplever et stadig større skel mellem rige og fattige, mellem de privilegerede og de mennesker, der blot kæmper for føden”. Henrik Rasmussen, direktør Roskilder festival.
”Vi føler helt ned i tæerne, at vi ikke er gået på kompromis med vores identitet og indhold. Jeg lejer at sige, at vi ikke vil lave forretning på noget, vi ikke selv vil anvende”. Søren Ejlersen, stifter og ejer, Aarstiderne.
”Da jeg forlod reklamebranchen var jeg ved at køre lidt surt i det lidt kunstigt skabte behov for elipseborde, ramsløgspesto og fedtfattige speltboller”. Christine Feldthaus, TV-vært.
”Politikerne kunne gøre langt mere for at gøre Danmark til et progressivt og bæredygtigt samfund at drive virksomhed i”. Lars Kolind, erhvervsmand og forfatter.
”Det mest ekstravagante, jeg ønsker, er frihed og endnu mere viden og uddannelse”. Soulaima Gourani, erhvervskvinde.
”Kender vi vores historie? Hvordan er folks empati og dermed vores forståelse for andre mennesker? Er vi gode til at hjælpe hinanden? Tænker vi på andre end os selv? Forstår vi det samfund, vi er en del af? Hvordan forholder vi os til begrebet som loyalitet og ngagement? Er vi generøse nok”? Christian Have, kommunikationsdirektør.
”Vi har desværre et meget angstbaseret samfund, hvor det er normen at tale ned om andres initiativer”. Fhv. innovationsdirektør hos Aller.
”Det bliver stadigt vanskeligere for politikere og virksomheder at skjule beslutninger, som forbrugerne afskyr”. Martin Thorborg, serieiværksætter.
Jeg vil anbefale dig at læse bogen. Den er velskrevet med nysgerrigt engagemtn og – en vilje til forandring. Lad mig så slutte min fortælling med at give Lars-Christian Brask ordet:
”Vi er blevet for dårlige til at lytte til hinanden, og jeg skal være den første til at erkende, at det kan være vanskeligt at være åben overfor mennesker, der ved første øjekast ser verden så ganske anderledes end dig selv. Men vover du først at åbne op og forstå, så risikerer du at blive klogere. Vover du at miste fodfæstet for en stund, står du endnu sikrere, når du vinder balancen igen”.
Køb bogen lige her
Min anmeldelse L-C. Brasks første bog Vilje til succes
Forrige: Pind: Fra sherif til Stasi-chef? Hvorfor logning?
Næste: Retssikkerheden ofres af Mette Frederiksen. Farligt.
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved